[{"text_idx": "#000006", "text": "Mo\u0302r-ladron, tywysogesau a minions oedd rhai yn unig o\u2019r cymeriadau lliwgar a welwyd yng Nghanolfan Dylan Thomas ddydd Iau diwethaf wrth i ni ddathlu Diwrnod y Llyfr."}, {"text_idx": "#000007", "text": "Gellid clywed sw\u0302n straeon a chwerthin 60 o blant cyffrous o Ysgol Gynradd Casllwchwr a oedd yn ymweld a\u0302\u2019r ganolfan, wedi\u2019u gwisgo\u2019n lliwgar fel cymeriadau o\u2019u hoff lyfrau."}, {"text_idx": "#000008", "text": "Bu disgyblion blwyddyn tri a phedwar yn mwynhau teithiau tywys o\u2019r arddangosfa \u2018Dwlu ar y Geiriau\u2019 a oedd yn archwilio bywyd a gwaith Dylan Thomas drwy arddangosiadau rhyngweithiol, recordiadau sain a gwrthrychau cysylltiedig."}, {"text_idx": "#000009", "text": "Creu straeon yn y ardal ddysgu"}, {"text_idx": "#000010", "text": "Fe\u2019u croesawyd hefyd i\u2019n hardal ddysgu ddynodedig lle cawsant eu hannog i greu eu straeon a\u2019u cerddi creadigol eu hunain mewn gweithdy ysgrifennu creadigol arbennig a arweiniwyd gan yr awdur a\u2019r cartwnydd, Sion Tomos Owen."}, {"text_idx": "#000011", "text": "\u201cMae\u2019r plant wedi mwynhau dod i adnabod Dylan Thomas, ei fywyd a rhai o\u2019i weithiau."}, {"text_idx": "#000012", "text": "\u201cMae\u2019r arddangosfa\u2019n addysgiadol ac yn ddiddan, ac mae ti\u0302m addysg y ganolfan wedi cyflwyno detholiad o weithgareddau sydd wedi ysbrydoli meddyliau ifanc ein disgyblion, gan roi hyder iddynt greu eu straeon a\u2019u cerddi eu hunain."}, {"text_idx": "#000013", "text": "\u201cMae mynd a\u0302 dysgu allan o\u2019r ystafell ddosbarth i amgylcheddau megis arddangosfa Dylan Thomas yn ysgogi plant mewn ffordd wahanol, gan helpu i wella cyrhaeddiad disgyblion.\u201d"}, {"text_idx": "#000015", "text": "Bu teuluoedd yn mwynhau\u2019r hwyl hefyd!"}, {"text_idx": "#000016", "text": "Nid pobl ifanc Casllwchwr oedd yr unig rai i fwynhau hwyl Diwrnod y Llyfr yn y ganolfan. Yn y prynhawn, cawsom sesiynau galw heibio lle gwahoddwyd teuluoedd i greu eu llyfrau eu hunain i\u2019w llenwi a\u0302 straeon. Roedd llawer wedi paentio eu hwynebau fel cymeriadau o lyfrau, megis Mog a\u2019r Teigr a ddaeth i de!"}, {"text_idx": "#000017", "text": "Rhywbeth poblogaidd ymysg y gweithgareddau ar gynnig yn Ardal Ddysgu\u2019r Ganolfan oedd y pypedau anifeiliaid. Mae\u2019r pypedau\u2019n cynrychioli rhai o\u2019r anifeiliaid sy\u2019n cael eu cynnwys ym marddoniaeth Dylan a gellir eu gweld ar y llwybr i blant yn yr arddangosfa, megis y falwoden o \u2018Poem in October\u2019 Dylan, sy\u2019n darllen \u2018the sea wet church the size of a snail\u2019 neu gigfran o\u2019r llinell \u2018Hearing the raven cough in winter sticks\u2019."}, {"text_idx": "#000018", "text": "\u201cMae pawb yn gwybod bod y gallu i ddarllen ac ysgrifennu\u2019n helpu pobl i ddatblygu mewn bywyd, ond bellach mae tystiolaeth gynyddol fod darllen er pleser yn gallu gwella lles pobl drwy gydol eu bywyd hefyd."}, {"text_idx": "#000019", "text": "\u201cMae digwyddiadau fel Diwrnod y Llyfr yn cynnig ffordd llawn hwyl a chyffrous i bobl fwynhau darllen, ac rwy\u2019n falch ein bod yn gallu rhoi cyfle i blant ifanc a\u2019u teuluoedd gymryd rhan.\u201d"}, {"text_idx": "#000021", "text": "Tynnu dysgu allan o\u2019r ystafell ddosbarth i ysbrydoli meddyliau ifanc"}, {"text_idx": "#000022", "text": "Mae\u2019r arddangosfa \u2018Dwlu ar y Geiriau\u2019 yn archwilio bywyd a gwaith Dylan drwy arddangosfeydd rhyngweithiol, recordiadau a gwrthrychau cysylltiedig. Drwy ardal ddysgu ddynodedig, rydym yn gallu rhoi cyfle i ysgolion lleol ddod i ddysgu y tu allan i\u2019r ystafell ddosbarth, i ddod i adnabod Dylan yn well mewn ffordd hwyliog, ac i helpu plant ifanc i ddatblygu eu sgiliau llythrennedd."}, {"text_idx": "#000023", "text": "\u201cRoedd hi\u2019n wych gweld pa mor ysbrydoledig yr oedd y plant gan yr arddangosfa, y gweithgareddau a\u2019r llyfrau y daethant a\u0302 hwy gyda nhw."}, {"text_idx": "#000025", "text": "\u201cCafodd bawb gymaint o hwyl yn dathlu Diwrnod y Llyfr ac ystyried cyngor Dylan \u2018i ddwlu ar y geiriau\u2019, ac rydym yn edrych ymlaen at ddarllen y cerddi a\u2019r straeon a ysbrydolwyd yn ystod y dydd.\u201d"}, {"text_idx": "#000029", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000030", "text": "Croeso i Ganolfan Dylan Thomas!"}]